બાલાસિનોરથી ૧૨ કિ.મી. દૂર આવેલા રૈયોલીમાં ૩૫ વર્ષ અગાઉ વર્ષ ૧૯૮૧માં ડાયનાસોરના અવશેષો હોવાની પહેલ વહેલી જાણ થયા બાદ આજે પણ આ વિસ્તાર ડાયનાસોર ફોસીલ પાર્ક તરીકે વિશ્વમાં બીજા નંબરે સ્થાન ધરાવે છે. ૧૯૮૧થી ૧૯૯૯ સુધીના વર્ષોમાં સંશોધનો અને રીસર્ચ થયા બાદ કેન્દ્ર રાજ્ય સરકાર હરકતમાં આવી હતી. આજે ૭૨ હેક્ટરમાં ફેન્સીંગ તારની વાડ સાથે ડાયનાસોરની બે મોટી પ્રતિકૃતિ સાથે ડાયનાસોર ફોસિલ પાર્ક ટુરીઝમ વિકાસની તરફ ગોકળ ગતિએ ચાલી રહ્યું છે. ડાયનાસોરની સૌથી મોટી સ્મશાન ભૂમિ ગણાતા આ વિસ્તારના ગ્રામજનોના જણાવ્યા મુજબ સને ૧૯૮૦માં સેવાલીયા સિમેન્ટ કંપની (એ.સી.સી.)ના માણસો લાઇમ સ્ટોનની શોધમાં આવ્યા હતા. જેમા લાઇમ સ્ટોન સાથે પીન્ડ, પોસીલ ભાગો હોવાનું જણાતા જીયો લોજીકલ સર્વે ઓફ ઇન્ડિયાનો સંપર્ક કરતા શ્રીવાસ્તવ નામના જિયોલોજિસ્ટ સને ૧૯૮૧માં આવેલ અને ૪ વર્ષ સુધી સર્વે કર્યો હતો. પોસીલ બહાર કાઠી ફેલેટન બનાવ્યું હતું. તેમાં કેનેડા, અમેરિકા, તાન્ઝાનિયા, શાંઘાઇ વગેરેથી પણ ડાયનાસોરના ફોસીલ મળ્યા હતા. વિશ્વમાં અન્ય સ્થળે માત્ર ૪૫ ટકા ફોસીલ મળ્યા જ્યારે ગુજરાતના મહીસાગર જિલ્લાના રૈયોલીમાં ૭૫ ટકા ફોસીલ મળ્યા છે. અહીંયા કાર્નીવસ અને હાનીવસ એમ બે પ્રકારના ડાયનાસોરના અવશેષો મળ્યા છે.